Markblomsterfluer

Markblomsterfluer (slekten Eupeodes) er en gruppe av fluer som tilhører familien blomsterfluer (Syrphidae). Det er kjent ca. 90 arter, 13 av dem er funnet i Norge.


== Utseende ==
Små til middelsstore, tettbygde, gule og svarte blomsterfluer. Fasettøynene er uten eller nesten uten hår. Bakkroppen har vanligvis tre par gule flekker, men de to bakerste flekkparene kan være grodd sammen til tverrbånd. Langs bakkroppens sidekant er det vanligvis en smal kantlist, som er svarthåret.


== Levevis ==
Flere arter, blant andre vanlig markblomsterflue (Eupeodes corollae), kan foreta vandringer over betydelige avstander. På grunn av dette kan de også dukke opp nær sagt hvor som helst. Larvene lever av bladlus.


== Utbredelse ==
De fleste av de beskrevne artene lever i den palearktiske sone, men det finnes også en del arter i Nord-Amerika.


== Systematisk inndeling med nordiske arter ==

Fluer (Brachycera)
Muscomorpha
høyerestående fluer [Cyclorrhapha)
Aschiza
familie blomsterfluer (Syrphidae)
underfamilie Syrphinae
slektsgruppe Syrphini
slekten markblomsterfluer, Eupeodes Osten Sacken, 1877 (synonym Metasyrphus Matsumura, 1917)
fjellmarkblomsterflue, Eupeodes abiskoensis (Dušek & Láska, 1973) – Nord-Norge og Langfjella
høgnordisk markblomsterflue, Eupeodes biciki Nielsen, 2003 – til nå bare kjent i to eksemplarer, det ene av disse fra Tromsø
bølgebåndet markblomsterflue, Eupeodes bucculatus (Rondani, 1857) – over hele Norge bortsett fra ytre Finnmark
vanlig markblomsterflue, Eupeodes corollae (Fabricius, 1794) – vandrende art, kan treffes over hele Norge
småflekket markblomsterflue, Eupeodes curtus (Hine, 1922) – funnet i Trøndelag og Finnmark i Norge
tvillingmarkblomsterflue, Eupeodes duseki Mazanek, Láska & Bicik, 1999 – funnet på Dovrefjell og i Finnmark
Eupeodes goeldlini Mazanek, Láska & Bick, 1999 – foreløpig ikke funnet i Norge, men det er svenske funn nær grensen
bueribbet markblomsterflue, Eupeodes lapponicus (Zetterstedt, 1843) ( = Lapposyrphus lapponicus) - spredte funn over hele Norge bortsett fra i høyfjellet
breibåndet markblomsterflue, Eupeodes latifasciatus (Macquart, 1829) – bakkroppen med brede, gule tverrbånad, over hele Norge
glassvinget markblomsterflue, Eupeodes lundbecki (Soot-Ryen, 1946) – ligner Scaeva-artene, men med nakne fasettøyne, over det meste av Norge
måneflekket markblomsterflue, Eupeodes luniger (Meigen, 1822) – spredt over det meste av Norge
furumarkblomsterflue, Eupeodes nielseni (Dušek & Láska, 1976) – funnet langs kysten til Bergens-området, på Østlandet og i Trøndelag, noen få funn lenger nord
båndmarkblomsterflue, Eupeodes nitens (Zetterstedt, 1843) – funnet i Sør-Norge og Nordland
arktisk markblomsterflue, Eupeodes punctifer (Frey, 1934) – Nord-Norge og fjellene i Sør-Norge
Eupeodes rufipunctatus (Curran, 1925) – nordamerikansk art som også finnes på Island, ikke i Norge
alpemarkblomsterflue, Eupeodes tirolensis (Dušek & Láska, 1973) – bare to norske funn, fra fjellene i Sør-Norge


== Kilder og litteratur ==
Bartsch, Hans; Binkiewicz, Elizabeth; Nasibov, Erik; Nordin, Anna; Rådén, Anders & Östman Torbjörn. 2009. Tvåvingar: Blomflugor. Diptera: Syrphidae: Syrphinae.  Nationalnyckeln till Sveriges flora och fauna. ArtDatabanken, SLU, Uppsala. CF. 408 sider. ISBN 978-91-88506-66-5
Nielsen, Tore R. 1999. Check-list and distribution maps of Norwegian hoverflies with description of Platycheirus laskai nov. sp. (Diptera, Syrphidae). NINA Fagrapport 035. Norsk institutt for naturforskning.
Nielsen, Tore R. Syrphidae checklist - Norway. www.syrphidae.com/checklist.php - Sjekkliste over norske arter.
Fauna Europaea Web Service (2004) Fauna Europaea version 1.1, www.faunaeur.org
Thompson, F.C. og Rotheray, G. 1998. Family Syrphidae. I: Papp, L. og Darvas, B. (red): Contributions to a Manual of Palaearctic Diptera. 3: 81-139. Science Herald, Budapest.
Torp, E. 1994. Danmarks svirrefluer (Diptera: Syrphidae). Apollo Books, Stenstrup.


== Eksterne lenker ==
(en) markblomsterfluer i Encyclopedia of Life 
(en) markblomsterfluer i Global Biodiversity Information Facility 
(no) markblomsterfluer hos Artsdatabanken 
(sv) markblomsterfluer hos Dyntaxa 
(en) markblomsterfluer hos Fauna Europaea 
(en) markblomsterfluer hos Fossilworks 
(en) markblomsterfluer hos ITIS 
(en) markblomsterfluer hos NCBI 
(en) Kategori:Eupeodes – bilder, video eller lyd på Wikimedia Commons 
www.syrphidae.com/ – the Syrphidae website
Norsk Entomologisk forening – for deg som vil lære mer om insekter.